b'\n_START_ARTICLE_\nKilburn, Londra\n_START_SECTION_\nIstorie\n_START_PARAGRAPH_\nNumele de \xe2\x80\x9eKilburn\xe2\x80\x9d a fost atestat pentru prima dat\xc4\x83 \xc3\xaen 1134 ca Cuneburna, cu referin\xc8\x9b\xc4\x83 la m\xc4\x83n\xc4\x83stirea care a fost construit\xc4\x83 pe locul schitului unui pustnic cunoscut sub numele de Godwyn._NEWLINE_Godwyn \xc8\x99i-a construit schitul pe malul r\xc3\xa2ului Kilburn \xc3\xaen timpul domniei lui Henric I (1100-1135), iar schitul \xc8\x99i m\xc4\x83n\xc4\x83stirea au luat numele r\xc3\xa2ului.\n_START_SECTION_\nGuvernan\xc8\x9b\xc4\x83\n_START_PARAGRAPH_\nGrani\xc8\x9ba dintre burgurile Camden \xc8\x99i Brent se afl\xc4\x83 de-a lungul Kilburn High Road. Sec\xc8\x9biile electorale Kilburn (Camden) \xc8\x99i Kilburn (Brent) acoper\xc4\x83 cea mai mare parte din zona.\n_START_SECTION_\nDemografie\n_START_PARAGRAPH_\nKilburn este format din mai multe grupuri etnice, inclusiv irlandezi, afro-caraibieni, indieni, bangladeshi, pakistanezi, eritreeni \xc8\x99i etiopieni. Deoarece zona este \xc3\xaemp\xc4\x83r\xc8\x9bit\xc4\x83 \xc3\xaentre mai multe burguri londoneze, statisticile sunt calculate separat pe diferite p\xc4\x83r\xc8\x9bi din Kilburn._NEWLINE_13% din popula\xc8\x9bie s-a n\xc4\x83scut \xc3\xaen Irlanda, iar un procent chiar mai mare reprezint\xc4\x83 cea de-a doua genera\xc8\x9bie (persoane n\xc4\x83scute \xc3\xaen Anglia, de origine irlandez\xc4\x83),  av\xc3\xa2nd astfel cea mai mare popula\xc8\x9bie de irlandezi din Londra. Activit\xc4\x83\xc8\x9bi culturale irlandeze, pub-uri, cluburi sportive \xc8\x99i s\xc4\x83rb\xc4\x83toarea anual\xc4\x83 de ziua Sf. Patrick evenimente majore unele p\xc4\x83r\xc8\x9bi ale zonei. Filmul \xc3\xaen limba irlandez\xc4\x83 Regi, din 2007, a fost asociat cu Kilburn \xc8\x99i se bazeaz\xc4\x83 pe piesa lui Jimmy Murphy Regii din Kilburn High Road._NEWLINE_Zona Kilburn care apar\xc8\x9bine de Brent era compus\xc4\x83 din caucazieni britanici (28%), al\xc8\x9bi caucazieni (17%) \xc8\x99i negri africani (12%) la recens\xc4\x83m\xc3\xa2ntul din 2011. Zona Kilburn din Camden era compus\xc4\x83 din caucazieni britanici (35%) \xc8\x99i al\xc8\x9bi caucazieni (19%). \xc3\x8en zona Maida Vale din Westminster, popula\xc8\x9bia con\xc8\x9binea de 38% caucazieni britanici \xc8\x99i 22% al\xc8\x9bi caucazieni.\n_START_SECTION_\nKilburn High Road\n_START_PARAGRAPH_\nKilburn High Road este drumul principal \xc3\xaen Kilburn. Acesta urmeaz\xc4\x83 o parte din drumul roman Iter III din Itinerarul lui Antonin, care mai t\xc3\xa2rziu a preluat numele anglo-saxon de Watling Street. Acest nume a fost bazat pe un traseu celtic mai timpuriu, de la Verlamion la Durovernum Cantiacorum, cunoscute azi ca St. Albans \xc8\x99i Canterbury.\n_START_SECTION_\nGaumont State Cinema\n_START_PARAGRAPH_\nUn punct de reper pe Kilburn High Road este Gaumont State Cinema, o sal\xc4\x83 de cinema \xc3\xaen stil art deco, acum pe lista cl\xc4\x83dirilor de gradul II*, proiectat\xc4\x83 de George Coles \xc8\x99i deschis\xc4\x83 \xc3\xaen 1937. A fost cea mai mare sal\xc4\x83 din Europa la acea dat\xc4\x83, cu scaune pentru 4004 persoane. Timp de dou\xc4\x83zeci de ani, cl\xc4\x83direa a fost folosit\xc4\x83 drept sal\xc4\x83 de bingo de Mecca Bingo. Acum este de\xc8\x9binut\xc4\x83 de Ruach City Church.'